聲調

聲調喺語言學上嘅定義，係一種附喺音節度嘅高低抑揚。喺漢語音韻學上，聲調嘅意義除咗抑揚仲包涵埋頓挫，頓挫關係到佢係舒聲定係促聲，具體操作上，取決於佢有冇入聲嘅輔音韻尾。

喺抑揚方面，語言學家趙元任由音階度獲得靈感，設計咗五度調值標記法，以數字1表示最低音、數字5表示最高音。趙氏五度標記法已經獲得國際語音學學會認可，並成爲國際音標標準之一。五度標記法至今仍然係最爲廣泛使用嘅聲調標記。要確定一個聲調嘅調值，必須借助電子儀器來記錄同分析。同樣嘅音節被賦予唔同嘅單字調，就可以表達唔同嘅意義，比如普通話嘅媽、麻、馬同罵由同樣嘅輔音同元音構成，卻以唔同嘅聲調區辨其義。

喺頓挫方面，好多南方漢語變體例如吳語、閩語、粵語同客家語有入聲調，調值相同嘅兩個音節係咪帶有入聲韻尾，會導致其頓挫性唔同，而決定佢係咪分做兩個聲調，最典型嘅例子有粵語嘅「九聲六調」。粵語九個聲調分別爲陰平、陽平、陰上、陽上、陰去、陽去、陰入、中入、陽入，但其實只有六個唔同嘅調值。陰入同陰平嘅分別、陰去同中入嘅分別、陽去同陽入嘅分別，都喺佢嘅頓挫性質，唔係喺調值度。

聲調同語調唔同嘅係，喺聲調語言入面，聲調係詞素嘅組成部份之一。聲調一轉咗就唔同字。而語調嘅改變唔會令個字變咗。

性質 
大多數語言都用重音嚟做語調，嚟表現韻律同語用，注意呢啲並唔係聲調。聲調語言嘅每個音節都有固有嘅聲調輪廓，所以有聲調唔同的最細對立體。漢語同越南語嘅聲調系統，都有比較完善嘅研究。

起源 
聲調起源係語言由冇聲調特性轉化爲有聲調特性嘅過程。

歷史上，好多語言，特別係東亞語言，都有產生聲調嘅過程，例如上古漢語到中古漢語嘅過渡。

藏語同瑞典語亦都曾經發生過呢個過程。

由於人體內發音嘅部位不一致，唔同嘅輔音，有可能產生唔同調值嘅副作用，而隨住時間嘅過去，原來嘅輔音結尾變成咗非必要嘅區分元素，而慢慢脫落。反之，唔同嘅調值成爲咗區分輔音嘅重點。噉樣就係聲調嘅起源。

例子 
喺聲調語言中，通常一個語音有好多個聲調，各自表達出唔同嘅意思。

以粵語嘅標準粵語做例子，舒聲音節可以有陰平、陰上、陰去、陽平、陽上、陽入六種聲調，促聲音節就有上陰入、下陰入、陽入三種聲調。其中韻尾係/-m/、/-n/、/-ng/嘅舒聲字，分別同韻尾係/-p/、/-t/、/-k/嘅入聲字相對，例如舒聲 /sing/嘅對應入聲係 /sik/。以下列出詳細嘅拼音同其相應嘅漢字，「○」係指欠缺漢字嘅讀音字。

可以見到，同樣一個音，用唔同音調、唔同長短讀出來，意思會好唔同。

再以普通話中嘅 [ma] 音做例子。根據現代標準官話，呢個語音系有陰平、陽平、上聲、去聲、輕聲。以下詳細嘅拼音同其相應嘅中文字一併列出。

[mā] 媽；[má] 麻；[mǎ] 馬；[mà] 罵；[ma] 嗎

如果編成語句，可以係：媽媽罵馬的麻嗎？[māma mà mǎ de má ma?]

又例如泰語，用國際音標可記爲，可譯爲「新絲綢燒咗嗎？」

越南語中嘅一句話，可譯爲「你連續擺咗七樣錯嘅嘢」，亦都係唔同聲調嘅示範句。

變調 

連讀變調係一種廣泛存在聲調語言嘅現象，意指當聲調毗鄰時，其調值會產生變化。最著名嘅例子就係現代標準官話嘅上聲變調，當兩個讀作三聲嘅字擺埋一齊時，前字必須讀成陽平，例如老虎實際嘅讀音係「láohǔ」。漢語族好多語言或方言，多多少少都有變調，其中屬於閩語嘅各種語言，變調較爲複雜，但係亦有規律，例如閩南語連讀變調。

聲調標記法

五度標記法 

學界通常用五度標記法嚟記錄值調，當中又有「曲線法」同「數字法」兩種。

國際音標 
國際音標標示單字字調嘅方法有兩種，一種係直接用上述嘅五度標記法，另一種係借鑑五度標記法創作出嚟嘅符號。以爲例，最高調可以表示爲，次高調爲，中調爲，次低調爲，低調爲。

調型標記法 
有啲中文拼音方案嘅聲調標記方法，亦借鑑咗五度標記法嘅曲線法，將啲調值曲線化爲符號。例如現代標準官話用¯、ˊ、ˇ、ˋ分別表示陰平、陽平、上聲、去聲呢四個聲調。由於普通話中嘅四個聲調調型都唔同，因此冇必要用豎標來標明相對高度。

而標準粵語，亦都有啲方案用上標嘅ˋ、ˊ、¯嚟表示陰平/陰入、陰上、陰去/中入，用下標嘅ˋ、ˊ、¯嚟表示陽平、陽上、陽去/陽入。

發圈法 

現行嘅發圈法共使用八個符號，主要形式爲半圈嘅「⊂」同埋喺半圈下加短橫嘅「⊆」，以唔同位置、唔同方向表示唔同調類，具體方法係用左手拇指喺食指指根左方畫半圈爲平聲，喺食指指頭左方畫爲上聲，喺無名指指頭右方上畫爲去聲，喺無名指指根右方上畫爲入聲。具體如下所示：

分四聲，只標半圈

分陰陽，根據聲母清濁唔同劃分，清聲母多爲陰調，濁聲母則多爲陽調，以半圈下加短橫區別

分上下，根據所依附元音嘅長短劃分，即長元音爲上，短元音爲下，以半圈開口方向區別

Unicode區段中日韓符號同標點、聲調修飾符號分別收錄咗兩種四角標圈法之漢語四聲標誌。

有聲調嘅語言

亞洲 
 漢藏語系
 苗瑤語系
 壯侗語系
 南亞語系
 孟-高棉語族
 越-芒語支
 越南語
 南島語系
 馬來波利尼西亞語族
 回輝話

非洲 
 亞非語系
 乍得語族
 奧摩語族
 尼羅-撒哈拉語系
 東蘇丹語族
 尼羅語支
 尼日-剛果語系
 科依桑語系

歐洲 
 印歐語系
 日耳曼語族
 北日耳曼語支
 西日耳曼語支
 林堡語
 波羅的語族
 東波羅的語支
 立陶宛語
 拉脫維亞語
 斯拉夫語族
 南斯拉夫語支
 塞爾維亞-克羅地亞語
 斯洛文尼亞語

大洋洲
 南島語系
 馬來波利尼西亞語族
 雅賓語
 布卡哇語
 巴布亞諸語言

美洲
 美洲原住民語言

Bao, Zhiming. (1999). The structure of tone. New York: Oxford University Press. ISBN 0-19-511880-4.
 Chen, Matthew Y. 2000. Tone Sandhi: patterns across Chinese dialects. Cambridge, England: CUP ISBN 0-521-65272-3
 Halle, Morris; & Stevens, Kenneth. (1971). A note on laryngeal features. Quarterly progress report 101. MIT.
 Haudricourt, André-Georges. (1954). "De l'origine des tons en vietnamien". Journal Asiatique, 242: 69–82.
 Haudricourt, André-Georges. (1961). "Bipartition et tripartition des systèmes de tons dans quelques langues d'Extrême-Orient". Bulletin de la Société de Linguistique de Paris, 56: 163–180.

Hyman, Larry. 2007. There is no pitch-accent prototype. Paper presented at the 2007 LSA Meeting. Anaheim, CA.
 Hyman, Larry. 2007. How (not) to do phonological typology: the case of pitch-accent. Berkeley, UC Berkeley. UC Berkeley Phonology Lab Annual Report: 654–685. Available online. 
 Kingston, John. (2005). The phonetics of Athabaskan tonogenesis. In S. Hargus & K. Rice (Eds.), Athabaskan prosody (pp. 137–184). Amsterdam: John Benjamins Publishing.
 Maddieson, Ian. (1978). Universals of tone. In J. H. Greenberg (Ed.), Universals of human language: Phonology (Vol. 2). Stanford: Stanford University Press.
 Michaud, Alexis. (2008). Tones and intonation: some current challenges. Proc. of 8th Int. Seminar on Speech Production (ISSP'08), Strasbourg, pp. 13–18. (Keynote lecture.) Available online. 
 Odden, David. (1995). Tone: African languages. In J. Goldsmith (Ed.), Handbook of phonological theory. Oxford: Basil Blackwell.
 Pike, Kenneth L. (1948). Tone languages: A technique for determining the number and type of pitch contrasts in a language, with studies in tonemic substitution and fusion. Ann Arbor: The University of Michigan Press. (Reprinted 1972, ISBN 0-472-08734-7).

Yip, Moira. (2002). Tone. Cambridge textbooks in linguistics. Cambridge: Cambridge University Press. ISBN 0-521-77314-8 (hbk), ISBN 0-521-77445-4 (pbk).

(Ph.D. Dissertation)

HAL 01678018.

Reprinted (with additions). 

Translation of .

(Reprinted 1972, ).

(pbk).

粵語聲調
 四聲
 平仄
 調值
 叶音
 變調
 音區
 高陽入
 低陰入
 音高重音
 音位降階
 聲調輪廓
 四聲別義
 吠陀重音
 施氏食獅史
 五度標記法
 四角標圈法
 原始印歐語重音

World map of tone languages   The World Atlas of Language Structures Online
 請問Pitch Register是什麼？北大中文論壇
 注音.拼音.國際音標的聲調符號比較以及對應到的音高|振斷雙翼WingTillDie
 苗瑤語聲調問題 
 對舟曲藏語超音段音素的新見解——被氣聲引起的聲調發生論 
 聲調起源於發聲——兼論漢語四聲的發明 
 從吳方言看聲母－聲調的相互關係 
 Tonogenesis in Southeast Asia - Matisoff, James 1973 

類:聲調
類:聲調語言
類:語音學